CELEX: 32014D0305
Language: lt
Date: 1373328000000
Title: 2014/305/ES: 2013 m. liepos 9 d. Tarybos sprendimas dėl Europos Sąjungos ir Europos saugios oro navigacijos organizacijos susitarimo, kuriuo nustatomi tvirtesnio bendradarbiavimo bendrieji principai, sudarymo  Tekstas svarbus EEE

29.5.2014   
            
            
               LT
            
            
               Europos Sąjungos oficialusis leidinys
            
            
               L 160/2
            
         TARYBOS SPRENDIMAS
   2013 m. liepos 9 d.
   dėl Europos Sąjungos ir Europos saugios oro navigacijos organizacijos susitarimo, kuriuo nustatomi tvirtesnio bendradarbiavimo bendrieji principai, sudarymo
   (Tekstas svarbus EEE)
   
      (2014/305/ES)
   
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:
   
               (1)
            
            
               Komisija Sąjungos vardu derėjosi dėl Europos Sąjungos ir Europos saugios oro navigacijos organizacijos susitarimo, kuriuo nustatomi tvirtesnio bendradarbiavimo bendrieji principai (Susitarimas);
            
         
               (2)
            
            
               Susitarimas buvo pasirašytas 2012 m. gruodžio 20 d. su sąlyga, kad jis bus sudarytas vėliau;
            
         
               (3)
            
            
               būtina nustatyti Sąjungos dalyvavimo Susitarimu įsteigtame Jungtiniame komitete procedūrinę tvarką;
            
         
               (4)
            
            
               Susitarimas turėtų būti patvirtintas,
            
         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Europos saugios oro navigacijos organizacijos susitarimas, kuriuo nustatomi tvirtesnio bendradarbiavimo bendrieji principai (1).
   2 straipsnis
   Tarybos pirmininkas Sąjungos vardu pateikia Susitarimo 13.2 punkte numatytą pranešimą.
   3 straipsnis
   Komisija atstovauja Sąjungai pagal Susitarimo 7 punktą įsteigtame Jungtiniame komitete.
   4 straipsnis
   1.   Komisija, pasikonsultavusi su Tarybos paskirtu specialiu komitetu, nustato poziciją, kurios Sąjunga turi laikytis Jungtiniame komitete, dėl Susitarimo taikymo ir dėl Susitarimo priedų priėmimo ir jų pakeitimų.
   2.   Komisija gali imtis visų reikiamų veiksmų pagal Susitarimo 5, 6, 8, 9, 10 ir 11 punktus.
   5 straipsnis
   Komisija reguliariai informuoja Tarybą apie Susitarimo įgyvendinimą.
   6 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2013 m. liepos 9 d.
      
         
            Tarybos vardu
         
         
            Pirmininkas
         
         R. ŠADŽIUS
      
   
   
      (1)  Susitarimas paskelbtas OL L 16, 2012 1 19, p. 2 kartu su sprendimu dėl pasirašymo.